cyanic-selkie/wikianc huggingface dataset:
ครอน
ครอน (cron ย่อจาก chronograph) เป็นชื่อโปรแกรมในระบบปฏิบัติการแบบยูนิกซ์สำหรับทำงานตามคำสั่งที่ถูกกำหนดเวลาไว้ล่วงหน้า ครอนเริ่มต้นเป็นที่รู้จักในปี 2542 โดยถูกใช้งานกับเครื่องยูนิกซ์ ในการประมวลผลคำสั่งหรือสคริปต์อัตโนมัติที่ถูกกำหนดเวลาและวันที่ไว้ล่วงนี้ ครอนมักถูกใช้ส่วนใหญ่ในงานของผู้ดูแลระบบ เช่น คำสั่งให้ทำการแบ็กอัปอัตโนมัติ หรือการให้ทำการตรวจสอบระบบประจำวัน
ไก่ถั่วงอก
ไก่ถั่วงอก (Ngah Choi Kai; taugeh ayam) เป็นอาหารที่มีลักษณะคล้ายข้าวมันไก่ โดยนำไก่นึ่งไปปรุงกับซีอิ๊วและน้ำมันงา กินกับถั่วงอกเป็นเครื่องเคียง รับประทานกับก๋วยเตี่ยวและน้ำซุปไก่ ไก่ถั่วงอกของเมืองอีโปะฮ์ รัฐเประ มีชื่อเสียง
กีฬาสเกตลีลาในโอลิมปิกฤดูหนาว 2022
กีฬาสเกตลีลาในโอลิมปิกฤดูหนาว 2022 จะจัดขึ้นที่อาคารกีฬาในร่มนครหลวงปักกิ่ง กรุงปักกิ่ง สาธารณรัฐประชาชนจีน ซึ่งเป็นหนึ่งในสนามของโอลิมปิกกรีน การแข่งขันสเกตลีลาทั้งหมด 5 รายการ จะจัดขึ้นระหว่างวันที่ 4 ถึง 20 กุมภาพันธ์ พ.ศ. 2565
รอบคัดเลือก
นักกีฬาสามารถเข้าร่วมแข่งขันได้สูงสุด 144 คน แต่ละประเทศสามารถส่งนักกีฬาได้สูงสุด 18 คน แบ่งเป็นชายสูงสุด 9 คนหรือหญิงสูงสุด 9 คน มีการเพิ่มโควต้าอีก 5 ที่นั่งสำหรับเจ้าภาพรอบคัดเลือกในเบื้องต้น จากนั้นหากมีที่ว่างเหลือจะเพิ่มให้กับประเภททีม
รายการ
Skaters who only competed in the short program/dance. Skaters who only competed in the free program/dance.
แพลนเน็ตเฮอร์
แพลนเน็ตเฮอร์ (Planet Her) เป็นสตูดิโออัลบั้มลำดับที่ 3 ของแร็ปเปอร์และนักร้องชาวอเมริกัน โดจา แคต วางจำหน่ายเมื่อวันที่ 25 มิถุนายน ค.ศ. 2021 โดยเคโมซาบีและอาร์ซีเอเรเคิดส์ อัลบั้มตั้งชื่อตามดาวเคราะห์สมมุติที่สร้างโดยโดจา แคต โดยเธอทดลองกับเสียงที่แปลกใหม่และไม่คุ้นเคยมาก่อน ในความพยายามที่จะแยกตัวออกจากเพลงกระแสหลัก เธอเปรียบเทียบการเปลี่ยนแปลงรูป แบบดนตรีของเธอกับการเดินทางนอกโลกและสู่อวกาศ
อัลบั้มนี้มีนักร้องรับเชิญคือ ยัง ทัก, อารีอานา กรานเด, เดอะวีกเอนด์, เจไอดี และซีซา โดยมีอีฟ และกันนา ร่วมแสดงในรุ่นดีลักซ์ โดจา แคตยังทำหน้าที่เป็นผู้อำนวยการสร้างของแพลนเน็ตเฮอร์ ร่วมกับเยติ บีตส์ ผู้ทำงานร่วมกันบ่อยครั้ง ทั้งคู่เคยร่วมงานกับโปรดิวเซอร์อัลชุกซ์, ดร.ลู้ก, แอรอน โบว์, โรเจ็ต ชาเฮด, เมเยอร์ ฮอว์ธอร์น, เคอร์ติส แมคเคนซี และวายทูเค เป็นต้น แพลนเน็ตเฮอร์เป็นการผสมผสานแนวเพลงที่หลากหลายของสไตล์ป็อป อาร์แอนด์บี และฮิปฮอปเข้าด้วยกัน อัลบั้มนี้มีเนื้อหาเกี่ยวกับความเป็นผู้หญิง ความสันโดษ ความรัก ความสัมพันธ์ทางเพศ และหัวข้ออื่น ๆ อีกมากมาย
ห้าซิงเกิลเปิดตัวเพื่อสนับสนุนแพลนเน็ตเฮอร์: "Kiss Me More" "You Right" "Need to Know" "Woman" และ "Get Into It (Yuh)" ซึ่งทั้งหมดนี้อยู่ในชาร์ต 20 อันดับแรกของบิลบอร์ดฮอต 100 ของสหรัฐฯ ขึ้นสู่อันดับหนึ่งในนิวซีแลนด์และใช้เวลาสี่สัปดาห์ติดต่อกันที่จุดสูงสุดอันดับสองในชาร์ตบิลบอร์ด 200 ของสหรัฐฯ ติดหนึ่งในสิบอันดับแรกจากสิบสามประเทศ สิ้นปี ค.ศ. 2021 เป็นอัลบั้มที่ขายดีที่สุดอันดับที่ 10 ของโลกในปีนั้น แพลนเน็ตเฮอร์ได้รับการตอบรับเชิงบวกจากนักวิจารณ์เพลงส่วนใหญ่ ซึ่งยกย่องความเก่งกาจของเสียงและเสียงร้อง อัลบั้มนี้ได้รับการเสนอชื่อเข้าชิงรางวัลอัลบั้มแห่งปีและอัลบั้มเพลงป็อปยอดเยี่ยมในงานประกาศผลรางวัลแกรมมีประจำปี ครั้งที่ 64
สตู ฮาร์ต
สตู ฮาร์ต (Stu Hart) เกิดวันที่ 3 พฤษภาคม ค.ศ. 1915 เป็นนักมวยปล้ำอาชีพชาวแคนาดา ของสมาคม เวิลด์เรสต์ลิงเฟดดิเรชั่น (WWF) ปัจจุบันได้เสียชีวิตลงเมื่อวันที่ 13 ตุลาคม 2003 หลังจากที่สตูได้เข้ารับการรักษาในโรงพยาบาลทั่วไป Rockyview ตั้งแต่วันที่ 3 ตุลาคม 2003 สำหรับอาการติดเชื้อข้อศอกและภาวะปอดอักเสบ นอกจากนี้เขายังรับความเดือดร้อนจากโรคที่เกี่ยวข้องกับโรคเบาหวานและโรคข้ออักเสบ ปี 2010 สตูได้รับบรรจุเข้าสู่หอเกียรติยศดับเบิลยูดับเบิลยูอี โดยครอบครัวฮาร์ตมารับรางวัลแทน
แพลนเน็ตเฮอร์
รายการสิ้นปี
แพลนเน็ตเฮอร์ปรากฏในรายชื่ออัลบั้มที่ดีที่สุดประจำปี ค.ศ. 2021 หลายรายการที่จัดอันดับโดยนักวิจารณ์และสื่อสิ่งพิมพ์
เปนเน
เปนเน (penne) หรือบางครั้งสะกดว่า เพนเน่ เป็นพาสตาชนิดหนึ่ง มีลักษณะเป็นท่อนขนาดกลาง ปลายตัดเฉียงทั้งสองด้าน ในประเทศอิตาลีมีการผลิตเปนเนเป็น 2 ชนิด คือ แบบเกลี้ยงและแบบมีร่อง
เฮืองเปี๊ยะ
เฮืองเปี๊ยะ (Heong Peng; ; ภาษาจีนฮกเกี้ยน Heong Peah) เป็นอาหารประเภทแพสตรี รูปร่างเป็นทรงกลม ค่อนข้างแบน ไส้เหนียว รสหวาน ทำจากมอลต์และหัวหอม หุ้มด้วยแป้ง อบให้กรอบ โรยงา พบได้ทั่วไปในอีโปะฮ์ และพบได้ทั่วไปในมาเลเซียและสิงคโปร์ อาหารนี้เป็นที่นิยมของชาวจีนในมาเลเซียโดยเฉพาะภาคเหนือของมาเลเซีย
เปนเน
การทำอาหาร
โดยปกติแล้วเปนเนจะปรุงและเสิร์ฟคู่กับซอสเปสโตในรูปแบบสลัด
แหล่งข้อมูลอื่น
Penne
สาธารณรัฐโดมินิกันในพาราลิมปิกฤดูร้อน 2016
สาธารณรัฐโดมินิกัน เข้าร่วมแข่งขันกีฬาพาราลิมปิกฤดูร้อน ครั้งที่ 15 ค.ศ. 2016 (พ.ศ. 2559) ณ เมืองรีโอเดจาเนโร ประเทศบราซิล ระหว่างวันที่ 7-18 กันยายน พ.ศ. 2559 คณะกรรมการพาราลิมปิกแห่งชาติสาธารณรัฐโดมินิกันเป็นตัวแทนประเทศส่งทีมนักกีฬาทีมชาติที่ผ่านรอบคัดเลือกพาราลิมปิกเข้าร่วมแข่งขันทั้งหมด 2 คนใน 2 ชนิดกีฬา
กรีฑา
ผลการแข่งขันดังนี้ :
รุ่นพี่ (ละครชุด)
รุ่นพี่ (Secret Love) เป็นรายการโทรทัศน์ ประเภทละครชุดที่จีเอ็มเอ็ม แกรมมี่ผลิต จีเอ็มเอ็มทีวีนำออกอากาศทุกวันอาทิตย์เวลา 15:00 - 16:00 น. (ช่วงแรกออกอากาศในเวลา 14:00-15:00 น.) เริ่มออกฉายครั้งแรก วันที่ 7กุมภาพันธ์ ทางช่องวัน
หลังจากความนิยมในตอน My Lil Boy Puppy Honey และ Bake Me Love จึงมีการสร้างภาคต่อ ในชื่อ My Lil Boy 2 น้อง ม.4 พี่ปี 1 และ Puppy Honey 2 สแกนหัวใจ นายหมอหมา ตามลำดับ โดยตอน My Lil Boy 2 น้อง ม.4 พี่ปี 1 อากาศตอนแรกเมื่อวันที่ 11 ธันวาคม พ.ศ. 2559 และตอน Puppy Honey 2 สแกนหัวใจ นายหมอหมา ออกอากาศตอนแรกเมื่อวันที่ 18 มีนาคม พ.ศ. 2560
รุ่นพี่ ทั้งสองฤดูกาล ออกอากาศซ้ำทางช่องจีเอ็มเอ็ม 25 ตั้งแต่วันที่ 5 พฤศจิกายน พ.ศ. 2561
รายชื่อภาพยนตร์ไทย พ.ศ. 2548
'''รางวัลภาพยนตร์ไทยประจำปี พ.ศ. 2548/2005 รายชื่อภาพยนตร์ไทย ที่ออกฉายครั้งแรกในปี พ.ศ. 2548/2005 เรียงตามวันฉาย'''
กีฬาสเกตความเร็วในโอลิมปิกฤดูหนาว 2022
กีฬาสเกตความเร็วในโอลิมปิกฤดูหนาว 2022 จะจัดขึ้นที่สนามสปีดสเกตแห่งชาติ กรุงปักกิ่ง สาธารณรัฐประชาชนจีน ซึ่งเป็นหนึ่งในสนามของโอลิมปิกกรีน การแข่งขันสเกตความเร็วทั้งหมด 14 รายการ จะจัดขึ้นระหว่างวันที่ 5 ถึง 19 กุมภาพันธ์ พ.ศ. 2565
รอบคัดเลือก
นักกีฬาที่เข้าร่วมมีจำนวนสูงสุด 166 คน (ชาย 83 คน, หญิง 83 คน)
พระนางคานธารี
คานธารี (गांधारी, ) เป็นธิดาของท้าวสุพลแห่งนครคันธาระ มีพี่ชายชื่อศกุนิผู้เลวทราม พระองค์มีบทบาทสำคัญในมหากาพย์ฮินดู มหาภารตะ โดยเป็นเจ้าหญิงแห่งคันธาระและภรรยาของท้าวธฤตราษฎร์ กษัตริย์พระเนตรบาดจากหัสตินาปุระ และเป็นพระมารดาของพระโอรส 100 พระองค์ (เการพ) และพระธิดาองค์เดียว ภาพของพระองค์ส่วนใหญ่มักปิดตา ซึ่งพระองค์สวมผ้าผูกตานี้เพื่อให้มีชีวิตเหมือนกับพระสวามี
ประวัติ
คานธารีเกิดแก่ท้าวสุพล เจ้าแห่งคันธาระ ในฐานะหญิงสาว คานธารีมีชื่อเสียงในด้านความกตัญญูและธรรมชาติอันดีงามของพระองค์ คานธารีถือเป็นร่างจุติของเทพีMati
พระนางคานธารี เป็นผู้ยึดมั่นในคุณธรรมมาโดยตลอด แต่ไม่ทัดทานนิสัยของลูกๆ และพี่ชายได้เลย จึงปล่อยไปตามยถากรรม จึงเกิดศึกมหาภารตะของปาณฑพ และเการพขึ้น
เนื่องจากศึกมหาภารตะ ทำให้ลูกของนางและพี่ชายตายจนหมด นางแค้นใจพระกฤษณะผู้ชี้ทางแก่ปาณฑพ จนสังหารลูกของนางตายจนเกลี้ยง จึงสาปแช่งพระกฤษณะ และวงศาคณาญาติให้รบราฆ่าฟันสังหารกันเอง
ทางหลวงแผ่นดินหมายเลข 348
ทางหลวงแผ่นดินหมายเลข 348 สายอรัญประเทศ - นางรอง หรือ ถนนธนะวิถี เป็นเส้นทางที่เชื่อมต่อระหว่างภาคตะวันออกกับภาคอีสานตอนใต้ เป็นถนนขนาด 2 ช่องจราจรและ 4 ช่องจราจรในช่วงอำเภออรัญประเทศถึงอำเภอโคกสูง และอำเภอปะคำถึงอำเภอนางรอง มีจุดเริ่มต้นแยกจากทางหลวงแผ่นดินหมายเลข 33 (ถนนสุวรรณศร) บริเวณตัวอำเภออรัญประเทศ จังหวัดสระแก้ว ผ่านอำเภอโคกสูง อำเภอตาพระยา ขึ้นเขาช่องตะโก เข้าสู่เขตจังหวัดบุรีรัมย์ที่อำเภอโนนดินแดง สิ้นสุดที่ทางหลวงแผ่นดินหมายเลข 24 (ถนนเดชอุดม) ที่อำเภอนางรอง จังหวัดบุรีรัมย์ ระยะทางประมาณ 141 กิโลเมตร อยู่ในความดูแลของแขวงทางหลวงสระแก้ว (วัฒนานคร) และแขวงทางหลวงบุรีรัมย์ สำนักงานทางหลวงที่ 10 นครราชสีมา
สนามกีฬาออซอดี
สนามกีฬาออซอดี (Azadi Stadium; ‎) เปิดตัวในชื่อ สนามกีฬาออร์ยอเมฮร์ (Aryamehr Stadium; ورزشگاه آریامهر‎) เป็นสนามกีฬาแห่งชาติ และสนามเหย้าของฟุตบอลทีมชาติอิหร่าน และเป็นสนามเหย้าของเอสเทกลอล และ ทีมเพร์สโพลีส ในลีกสูงสุดของอิหร่าน โดยใช้มาตั้งแต่ปี ค.ศ. 1975 เดิมมีชื่อว่า สนามกีฬาออร์ยอเมฮร์  (Aryamehr Stadium; ورزشگاه آریامهر‎) ตั้งอยู่ในเขตอัคบาตาน กรุงเตหะราน ประเทศอิหร่าน เป็นส่วนหนึ่งของออซอดีสปอร์ตคอมเพล็กซ์
สนามกีฬาออซอดีมีความจุทั้งหมด 95,225 คน ถือเป็นสนามฟุตบอลที่เคยมีความจุเป็นอันดับ 4 ของโลก และเคยมีความจุเหนือกว่าสนามกีฬาเวมบลีย์ ของสหราชอาณาจักร และถือเป็นอันดับ 3 ของทวีปเอเชีย รองมาจาก รุงนาโดเมย์เดย์สเตเดียม ของเกาหลีเหนือ (ความจุ 150,000 คน) และซอลต์เลคสเตเดียม ของอินเดีย (ความจุ 120,000 คน) ถูกใช้เป็นสนามแข่งขันหลักในกีฬาเอเชียนเกมส์ 1974 (ครั้งที่ 7)
เริ่มก่อสร้างตั้งแต่วันที่ 1 ตุลาคม ค.ศ. 1970 และเปิดใช้อย่างเป็นทางการในวันที่ 1 กันยายน ค.ศ. 1974 ใช้เงินในการก่อสร้างสูงถึง 1,163,944 ยูโร (ประมาณ 4,888,564,800 บาท) โดยมี อับดอล-อาซิซ ฟาร์มานฟาร์เมียน สถาปนิกที่มีชื่อเสียงเป็นอันดับต้น ๆ ของประเทศอิหร่านเป็นผู้ออกแบบ และใช้คนงานก่อสร้างถึง 100,000 คน
thumb|left|สนามกีฬาออซอดี มีสถิติยอดผู้ชมสูงสุดอยู่ที่ 128,000 คน ในเกมฟุตบอลโลก 1998 รอบเพลย์ออฟ โซนเอเชีย นัดแรกที่อิหร่าน เป็นเจ้าภาพพบกับ ออสเตรเลีย เมื่อวันที่ 22 พฤศจิกายน ค.ศ. 1997
สมาพันธ์ฟุตบอลแห่งเอเชีย (AFC) ได้จัดให้สนามกีฬาออซอดีเป็นสนามอยู่ในระดับ 5 ดาว เป็นสนามที่ทีมคู่แข่งมักพบเสียงเชียร์ของแฟนฟุตบอลเจ้าถิ่นทำให้เกิดความหวาดหวั่น จนได้รับฉายาว่าเป็น "ดินแดนที่น่ากลัวของทีมเยือน" และเสียงวูวูเซลาที่ดังมากคล้ายกับเสียงผึ้ง ทำให้บางครั้งมีผู้เรียกสนามนี้เป็น "ฝูงผึ้ง"
อุทยานแห่งชาติหมู่เกาะสิมิลัน
อุทยานแห่งชาติหมู่เกาะสิมิลัน ตั้งอยู่ในท้องตำบลเกาะพระทอง อำเภอคุระบุรี จังหวัดพังงา (ที่ทำการอุทยานตั้งอยู่ที่ตำบลลำแก่น อำเภอท้ายเหมือง) ครอบคลุมพื้นที่ 80,000 ไร่ หรือ 128 ตารางกิโลเมตร ประกาศเป็นอุทยานแห่งชาติ เมื่อ 1 กันยายน พ.ศ. 2525 คำว่า สิมิลัน เป็นภาษามลายูแปลว่า เก้า หมู่เกาะสิมิลันเป็นหมู่เกาะเล็ก ๆ ในทะเลอันดามัน มี 9 เกาะ เรียงจากเหนือมาใต้คือ เกาะหูยง เกาะปายัง เกาะปาหยัน เกาะเมี่ยง เกาะปายู เกาะหัวกะโหลก เกาะสิมิลัน และเกาะบางู หมู่เกาะสิมิลัน ได้รับการยกย่องว่าเป็นหมู่เกาะที่มีความสวยงามทั้งบนบกและใต้น้ำ มีปะการังที่สวยงามหลายชนิด สามารถดำน้ำได้ทั้งน้ำตื้นและน้ำลึก สามารถพบปลาที่หายาก เช่น วาฬ โลมา ปลาไหลมอเรย์ ช่วงเดือนที่น่าเที่ยวมากที่สุดคือช่วงเดือนพฤศจิกายนถึงเดือนเมษายน นอกจากนั้นจะประกาศปิดเกาะ;-;-
สิ่งที่น่าสนใจ
​
ปัญหาและการอนุรักษ์
พื้นที่บริเวณโดยรอบของเกาะหนึ่ง สอง และสาม หรือ เกาะหูยง เกาะปายัง และเกาะปาหยันได้ถูกสงวนให้เป็นพื้นที่วางไข่ของเต่าทะเล และห้ามไม่ให้นักท่องเที่ยวขึ้นเกาะโดยเด็ดขาด นอกจากนี้แล้วในปี พ.ศ. 2543 ทางกรมป่าไม้ในขณะนั้นได้สั่งปิดกองหินแฟนตาซ ซึ่งเป็นกองหินที่เคยสวยงามติดอันดับหนึ่งในสิบของโลกลง เนื่องจากสภาพของกองหินที่ทรุดโทรมลงอย่างมาก จากปัญหาจำนวนนักท่องเที่ยวที่มากเกินไป
นอกจากนี้ปัญหาที่สำคัญของหมู่เกาะสิมิลันอีกประการหนึ่ง คือ ปัญหาการลักลอบจับปลาอย่างผิดกฎหมายจากจากชาวประมงในพื้นที่ โดยเฉพาะบริเวณเกาะบอน และเกาะตาชัยที่พบปัญหาการระเบิดปลาอยู่อย่างต่อเนื่อง โดยสาเหตุหลักของปัญหานี้ คือ ความห่างไกลของเกาะทั้งสองทำให้การดูแลไม่ทั่วถึง
ในปี พ.ศ. 2550 ทางกรมอุทยานแห่งชาติ สัตว์ป่า และพันธุ์พืช ได้ประกาศจำกัดจำนวนนักท่องเที่ยวที่จะมาท่องเที่ยวในอุทยานแห่งชาติหลายแห่งรวมทั้งหมู่เกาะสิมิลัน
ผ้ากำมะหยี่
ผ้ากำมะหยี่ เป็นผ้าทอแบบเป็นกระจุกชนิดหนึ่งที่เย็บด้วยด้ายเย็บผ้าโดยกระจายแบบเท่า ๆ กันด้วยขนกำมะหยี่แบบบาง ๆ ทำให้เกิดสัมผัสที่เด่นชัด ผ้ากำมะหยี่อาจทำจากใยสังเคราะห์หรือใยธรรมชาติก็ได้
เดาน์อูบีตุมบุก
เดาน์อูบีตุมบุก (daun ubi tumbuk, แปลตรงตัว "ใบมันสำปะหลังตำ") เป็นอาหารจานผักในอาหารปาดัง ทำจากใบมันสำปะหลัง โดยนำใบมันสำปะหลังมาตำในครกไม้หรือปั่น นำมาปรุงกับเครื่องเทศผัด ซึ่งอย่างน้อยที่สุดจะใส่พริกและหัวหอม บางครั้งจะเพิ่มข่า แคนเดิลนัต กระเทียม ตะไคร้ และเครื่องเทศอื่น ๆ เติมกะทิและปลาแห้ง บางครั้งใส่มะเขือพวง การปรุงในยุโรปสามารถใช้ใบคะน้าแทนได้
เดาน์อูบีตุมบุกที่ปรุงโดยชาวดายักในกาลีมันตันจะต้มใบมันสำปะหลังกับหัวหอม ไขมันสัตว์ และเกลือ
เปียงยางมาราธอน
เปียงยางมาราธอน (Pyongyang Marathon) เป็นการแข่งขันมาราธอนประจำปี ซึ่งจัดขึ้นในเดือนเมษายน ที่กรุงเปียงยาง เมืองหลวงของประเทศเกาหลีเหนือ เป็นการแข่งขันที่ได้รับฉลากมาตรฐานงานวิ่งถนนระดับบรอนซ์ ( IAAF Bronze Label Road Race)
จัดการแข่งขันครั้งแรกประเภทชายในปี ค.ศ. 1981 ส่วนผู้หญิงจัดขึ้นในปี ค.ศ. 1984 โดยการแข่งขันจะมีจุดเริ่มต้นและเส้นชัยที่สนามกีฬาคิม อิล-ซ็อง โดยวิ่งไปเลียบแม่น้ำแทดง ในปี ค.ศ. 2010 นักวิ่งชาวยูเครน อีวาน บาบาไรกา (Ivan Babaryka) ถือเป็นนักวิ่งยุโรปที่ชนะเป็นคนแรกในรอบ 24 ปี ในการแข่งขันปี ค.ศ. 2015 งดเว้นให้นักวิ่งชาวต่างชาติแข่งขันเนื่องจากสถานการณ์โรคไวรัสอีโบลา
โรงละครครูซิเบิล
โรงละครครูซิเบิล (Crucible Theatre) เป็นชื่อโรงละครแห่งหนึ่งซึ่งตั้งอยู่ในเมืองเชฟฟิลด์ สหราชอาณาจักร อยู่ภายใต้การดูแลของกลุ่มโรงละครเชฟฟิลด์ (Sheffield Theatres Group) โรงละครครูซิเบิลนี้ก่อสร้างและเปิดใช้ครั้งแรกใน พ.ศ. 2514 มีที่นั่งผู้ชมเก้าร้อยแปดสิบที่นั่ง
โรงละครครูซิเบิลมีชื่อเสียงในระดับนานาชาติ เนื่องจากใช้จัดการแข่งขันกีฬาสนุกเกอร์ โดยเฉพาะอย่างยิ่งการแข่งขันสนุกเกอร์ชิงแชมป์โลก ซึ่งจัดที่โรงละครครูซิเบิลมาตั้งแค่ พ.ศ. 2520
โรงละครครูซิเบิลยังเคยได้รับการใช้เป็นห้องประชุม ซึ่งส่งผลให้เกิดการก่อตั้งสโมสรฟุตบอลในเมืองเชฟฟิลด์สามแห่ง คือ สโมสรฟุตบอลเชฟฟิลด์ สโมสรฟุตบอลเชฟฟิลด์ยูไนเต็ด และสโมสรฟุตบอลเชฟฟิลด์เวนส์เดย์
รูปปั้นขนาดจิ๋ว
รูปปั้นขนาดจิ๋ว (Figurine) หรือรูปปั้นขนาดเล็ก (Statuette) หมายถึง รูปขนาดเล็กของมนุษย์, เทพเจ้า หรือ สัตว์ เป็นได้ทั้งสัจศิลป์ หรือ รูปเคารพ (icon) ขึ้นอยู่กับความชำนาญ/ความสามารถ หรือความตั้งใจของผู้สร้าง ในสมัยแรกทำจากหินหรือดินเหนียว แต่เมื่อมาถึงสมัยต่อมาก็อาจจะเป็นเซอรามิค, โลหะ, แก้ว, ไม้ หรือ พลาสติกก็ได้
รูปปั้นขนาดเล็กที่มีส่วนที่เคลื่อนไหวได้เช่นแขน หรือ ขามักจะเรียกว่าตุ๊กตา, หุ่นจัดท่า หรือ action figure; หรือ หุ่นยนต์ หรือ หุ่นกล (Automaton) ถ้าเคลื่อนไหวเองได้
จุลประติมากรรม หรือ จุลรูป บางครั้งก็ใช้ใน เกมกระดาน เช่น หมากรุกเป็นต้น
ประเทศเอกวาดอร์ในพาราลิมปิกฤดูร้อน 2016
ประเทศเอกวาดอร์ เข้าร่วมแข่งขันกีฬาพาราลิมปิกฤดูร้อน ครั้งที่ 15 ค.ศ. 2016 (พ.ศ. 2559) ณ เมืองรีโอเดจาเนโร ประเทศบราซิล ระหว่างวันที่ 7-18 กันยายน พ.ศ. 2559 คณะกรรมการพาราลิมปิกแห่งชาติเอกวาดอร์เป็นตัวแทนประเทศส่งทีมนักกีฬาทีมชาติที่ผ่านรอบคัดเลือกพาราลิมปิกเข้าร่วมแข่งขันทั้งหมด 5 คนใน 1 ชนิดกีฬา
กรีฑา
ผลการแข่งขันดังนี้ :
อัญชะลี ไพรีรัก
อัญชะลี ไพรีรัก ปัจจุบันเป็นผู้ประกาศข่าวทางช่องท็อปนิวส์,เป็นสื่อมวลชนอิสระ,สมาชิกพันธมิตรประชาชนเพื่อประชาธิปไตย
ประวัติ
อัญชะลี เกิดเมื่อวันที่ 25 ตุลาคม พ.ศ. 2505 ที่อำเภอบางบ่อ จังหวัดสมุทรปราการ จบการศึกษาจากโรงเรียนสตรีสมุทรปราการ และโรงเรียนมัธยมวัดธาตุทอง และจบปริญญาตรีจากคณะนิเทศศาสตร์ มหาวิทยาลัยกรุงเทพ
อัญชะลีเริ่มต้นทำงานด้านสื่อสารมวลชนด้วยการเป็นนักข่าวหนังสือพิมพ์ และมีประสบการณ์หลายด้านทั้งเป็นนักข่าวหนังสือพิมพ์ ทำข่าวประกวด ข่าวเศรษฐกิจ ข่าวการเมือง ข่าวตลาดหุ้น ข่าวการตลาด จนกระทั่งเป็นผู้ประกาศข่าวในสถานีโทรทัศน์ครั้งแรกทางช่อง 7 สี และในปี พ.ศ. 2539 ได้เป็นพิธีกรรายการ "กู๊ด มอร์นิ่ง บางกอก" ชั่วคราว
พริกหยวก
พริกหยวก, พริกหวาน, พริกแอปเปิล, หรือพริกยักษ์ (bell pepper, sweet pepper หรือ capsicum) เป็นกลุ่มพันธุ์ของสปีชีส์ Capsicum annuum พริกหยวกให้ผลสีต่าง ๆ กัน รวมถึงแดง เหลือง ส้มและเขียว บางครั้งพริกหยวกถูกจัดกลุ่มรวมกับพริกที่เผ็ดน้อย เรียกว่า "พริกหวาน" พริกเป็นพืชประจำถิ่นในเม็กซิโก อเมริกากลางและทวีปอเมริกาใต้ตอนเหนือ ภายหลังเมล็ดพริกถูกนำไปยังสเปนใน ค.ศ. 1493 และได้เผยแพร่ไปยังประเทศยุโรป แอฟริกาและเอเชียอื่นจากที่นั้นเอง
พริกหยวกสีที่พบมากที่สุดคือสีเขียวสีเหลืองสีส้มและสีแดง สามารถพบเห็นได้มากขึ้น, สีน้ำตาล, สีขาว, ลาเวนเดอร์และพริกไทยสีม่วงเข้มขึ้นอยู่กับความหลากหลาย โดยทั่วไปแล้วผลไม้สุกมีสีเขียวหรือน้อยกว่าปกติสีเหลืองอ่อนหรือสีม่วง พริกหยวกแดงเป็นพริกเขียวที่สุกแล้ว.
สภาพเติบโตอุดมคติของพริกหยวก มีดินอุ่น ซึ่งควรมีอุณหภูมิระหว่าง 70-85 องศาฟาเรนไฮต์ เก็บไว้ในที่ชื้นแต่ไม่มีน้ำเข้าเต็ม พริกหยวกไวต่อความชื้นและอุณหภูมิที่สูงเกิน
อัญชะลี ไพรีรัก
บทบาทการเมือง
จนกระทั่งในต้นปี พ.ศ. 2549 ที่กลุ่มพันธมิตรประชาชนเพื่อประชาธิปไตยได้เริ่มต้นการขับไล่ พ.ต.ท.ทักษิณ ชินวัตร อย่างจริงจังแล้ว อัญชะลีจึงได้เข้าร่วมและได้ร่วมจัดรายการบนเวทีและในรายการเมืองไทยรายสัปดาห์สัญจร คอนเสิร์ตการเมือง คู่กับยุทธิยง ลิ้มเลิศวาที ในรายการชื่อ "ติดดาบปลายปืน"
หลังการรัฐประหารเมื่อปี พ.ศ. 2549 ได้เดินทางไปเรียนต่อที่ประเทศออสเตรเลียได้ระยะหนึ่ง จึงเดินทางกลับมา จากนั้นในการเลือกตั้งเมื่อวันที่ 23 ธันวาคม พ.ศ. 2550 อัญชลีได้ลงสมัครรับเลือกตั้งในจังหวัดสมุทรปราการ สังกัดพรรคเพื่อแผ่นดิน อันเนื่องความสัมพันธ์ส่วนตัวที่มีกับแกนนำพรรค แต่ไม่ได้รับการเลือกตั้ง
ต่อมา อัญชะลีได้ยุติรายการทั้งหมดทางเอเอสทีวี และสื่อต่าง ๆ ในเครือผู้จัดการทั้งหมด โดยมีเสียงร่ำลือกระแสหนึ่งกล่าวว่า ได้ออกไปทำงานส่วนตัว และเป็นเลขานุการของจุติ ไกรฤกษ์ รัฐมนตรีว่าการกระทรวงเทคโนโลยีสารสนเทศและการสื่อสาร ส่วนอีกกระแสหนึ่งกล่าวว่าเป็นบรรณาธิการให้กับนิตยสารท่องเที่ยว
อัญชะลีเคยเป็นผู้จัดรายการ "ร้อยข่าวบลูสกาย" และ "ร้อยข่าวสุดสัปดาห์" ทางช่องบลูสกายแชนแนล
ในวิกฤตการณ์การเมืองไทย พ.ศ. 2556–2557 อัญชะลีได้เข้าร่วมกับกลุ่ม กปปส. (คณะกรรมการประชาชนเพื่อการเปลี่ยนแปลงประเทศไทยให้เป็นประชาธิปไตยที่สมบูรณ์อันมีพระมหากษัตริย์ทรงเป็นประมุข) โดยมีบทบาทเป็นโฆษกบนเวทีการชุมนุม และผู้บรรยายในการเดินรณรงค์การชุมนุมตามถนนสายต่าง ๆ ในกรุงเทพมหานคร รวมถึงยังเป็นแกนนำเองด้วยในหลายครั้งที่มีการเคลื่อนขบวนไปชุมนุมยังที่ต่าง ๆ นอกจากนี้แล้ว ยังได้ถ่ายแบบลงปกนิตยสารแพราว และให้สัมภาษณ์ถึงความในใจด้วย สำหรับการชุมนุมในครั้งนี้
ต่อมาในวันที่ 14 พฤษภาคม พ.ศ. 2557 จากการชุมนุมในครั้งนี้ศาลอาญาจึงอนุมัติหมายจับแกนนำ กปปส. รวม 43 คน ผู้ต้องหาคดีกบฏ และความผิดอื่น รวม 8 ข้อหา เพื่อติดตามตัวมาดำเนินกระบวนการตามกฎหมาย โดยอัญชะลีมีชื่อเป็นผู้ต้องหาหมายเลขที่ 10
หลังการรัฐประหารเมื่อปี พ.ศ. 2557 อัญชะลีได้ร่วมงานกับสถานีโทรทัศน์นิวทีวี ในเครือหนังสือพิมพ์เดลินิวส์ โดยเป็นผู้ดำเนินรายการ "หมายข่าวนิวทีวี" (ภายหลังเปลี่ยนชื่อรายการเป็น "นิวหมายข่าว") ออกอากาศในช่วงเย็น โดยเริ่มออกอากาศตั้งแต่วันที่ 4 สิงหาคม พ.ศ. 2557 ซึ่งจัดมาอย่างต่อเนื่องจนกระทั่งอัญชะลีได้ลาออกจากนิวทีวี เมื่อวันที่ 15 มีนาคม พ.ศ. 2561 เพื่อเข้ามาร่วมงานกับเนชั่นทีวี ตามคำชวนของสนธิญาณ ชื่นฤทัยในธรรม ประธานกรรมการของเนชั่น บรอดแคสติ้ง คอร์ปอเรชั่น
ศกุนิ
ศกุนิ (สันสกฤต:शकुनि) พระราชาแห่งแคว้นคันธาระ เป็นโอรสของท้าวสุพลกับนางวสุมดี แห่งแคว้นคันธาระ มีอีกหลายชื่อเช่น เสาพละ,คันธารนเรศ,คันธารราช,สุพลราช มีมเหสีชื่อ นางอารศี มีบุตรชื่อ อุลูกะ และ วฤกาสุระ มีน้องสาว ชื่อ พระนางคานธารี เมื่อคราวที่ ท้าวธฤตราษฎร์ อภิเษกกับพระนางคานธารี ศกุนิจึงย้ายมาอยู่ที่หัสตินาปุระ
ศกุนิชอบเล่นสกา (Pachisi) และมักโกงการเล่นสกา ว่ากันว่า ศกุนิได้นำอัฐิของท้าวสุพลมาทำเป็นลูกเต๋าสกา จึงสามารถควบคุมลูกเต๋าสกาได้
ศกุนิ คือ ปีศาจทวาบร ในเรื่อง พระนลและทมยันตี กลับชาติมาเกิด ศกุนิ ยังเป็นตัวแทนแห่งทวาปรยุคอีกด้วย
ศกุนิได้วางแผนร้ายต่างๆในการทำลายเหล่าปาณฑพ เพื่อจะให้ทุรโยธน์ ผู้เป็นหลานได้ขึ้นเป็นใหญ่ เช่น ได้ยุยงให้ทุรโยธน์ในวัยเด็กวางยาพิษให้ภีมะกิน การจ้างปุโรจันให้สร้างพระราชวังที่ทำจากขี้ผึ้ง ชื่อ ลักษาคฤหะ ในวรรณาพรต และลอบวางเพลิง การขอร้องให้พญาตักษกนาคราชขโมยวัวในพิธีราชสูยะของยุธิษฐิระ การโกงการเล่นสกาและการเปลื้องพัสตราภรณ์ของพระนางเทราปทีในราชสภากรุงหัสตินาปุระ
ศกุนิเล่นสกาโกงฝ่ายปาณฑพ ทำให้พี่น้องปาณฑพและพระนางเทราปที ต้องถูกเนรเทศเป็นเวลา 13 ปี
ก่อนเกิดสงครามทุ่งกุรุเกษตร ศกุนิได้วางแผนหลอกท้าวศัลยะ พระมาตุลาของฝ่ายปาณฑพให้มาอยู่ฝ่ายเการพ
เคียร์ทิ นิธิ บิสตา
เคียร์ทิ นิธิ บิสตา (कीर्तिनिधि विष्ट; 15 มกราคม ค.ศ. 1927 – 11 พฤศจิกายน ค.ศ. 2017)  เป็นนักการเมืองชาวเนปาล
ศกุนิ
เมื่อเกิดสงครามทุ่งกุรุเกษตรเป็นระยะเวลา 18 วัน ในวันที่ 13 ศกุนิได้วางแผนที่จะสังหารอภิมันยุ โดยให้โทรณาจารย์ สร้างจักรพยุหะและยังได้ร่วมสังหารอภิมันยุอีกด้วย คืนวันที่ 16 ศกุนิขอให้พญาตักษกนาคราช มาสถิตเป็นศรนาคศาสตร์ให้กรรณะ คืนวันที่ 17 ศกุนิขอร้องให้พระนางคานธารี แก้ผ้าผูกตาของนางออก เพื่อจะทำให้ทุรโยธน์มีร่างกายแข็งแกร่งดังวัชระ ศกุนิถูกสหเทพใช้ขวานฟันคอตายในวันที่ 18 ของสงคราม
เคียร์ทิ นิธิ บิสตา
ประวัติ
เกิดที่เมืองทาเมล, กาฐมาณฑุ, ประเทศเนปาล  ดำรงตำแหน่งนายกรัฐมนตรีคนที่ 25 แห่งราชอาณาจักรเนปาล ตั้งแต่วันที่ 7 เมษายน ค.ศ. 1969 จนถึงวันที่ 13 เมษายน ค.ศ. 1970, 14 เมษายน ค.ศ. 1971 จนถึงวันที่ 16 กรกฎาคม ค.ศ. 1973 และ 12 กันยายน ค.ศ. 1977 จนถึงวันที่ 30 พฤษภาคม ค.ศ. 1979.  ภายหลังการรัฐประหารสมเด็จพระราชาธิบดีชญาเนนทระแห่งเนปาลในปี ค.ศ. 2005 บิสตาได้รับการแต่งตั้งเป็นรองประธาน  จนกระทั่งในเดือนเมษายน ค.ศ. 2006 ซึ่งเป็นการลุกฮือต่อต้านราชวงศ์ของประชาชน
บิสตา เสียชีวิตที่บ้านพักเมื่อวันที่ 11 พฤศจิกายน ค.ศ. 2017 ด้วยวัย 90 ปี   จากการต่อสู้กับโรคมะเร็งมาเป็นเวลานาน
งู
โดยทั่วไปจะออกลูกเป็นไข่ ยกเว้นแต่งูที่มีพิษซึ่งมีผลโดยตรงทางด้านโลหิต (วงศ์งูหางกระดิ่ง) ซึ่งจะออกลูกเป็นตัว เช่น งูแมวเซา ธรรมชาติโดยทั่วไป งูจะลอกคราบเมื่อมันเริ่มโตขึ้น ทำให้ผิวหนังของงูเริ่มแข็งและคับขึ้น ซึ่งงูจะลอกคราบบ่อยครั้งเมื่องูยังมีอายุไม่มากนัก ซึ่งภายหลังจากการลอกคราบของงู จะทำให้ผิวหนังเก่าหลุดออก แต่เซลล์สีที่ทำให้งูมีสีสันยังคงอยู่ในตัวงู ทำให้เกล็ดที่ปกคลุมผิวหนัง มีสีสันสดใสรวมทั้งทำให้เคลื่อนไหวร่างกายได้อย่างรวดเร็ว
งูสามารถพบได้ในทุกทวีปยกเว้นแอนตาร์กติกา เกาะขนาดเล็ก และเกาะใหญ่บ้างเกาะเช่น เกาะไอร์แลนด์ ไอซ์แลนด์ กรีนแลนด์ หมู่เกาะฮาวาย หมู่เกาะของนิวซีแลนด์และหมู่เกาะขนาดเล็กในมหาสมุทรแอตแลนติกและมหาสมุทรแปซิฟิกตอนกลาง นอกจากนี้ยังมีงูทะเลแพร่กระจ่ายไปทั่วมหาสมุทรอินเดียและมหาสมุทรแปซิฟิก กว่า 20 วงศ์ 520 สกุลและประมาณ 3,600 ชนิดที่ได้รับการยอมรับในปัจจุบัน งูมีหลายขนาดตั้งแต่ 10.4 ซม อย่างงูเส้นด้ายบาร์เบโดส ไปจนถึง 6 เมตรในงูเหลือม นอกจากนี้ยังมีการค้นพบฟอสซิลของไททันโอโบอา แซร์อาโฮนเอนซิสที่มีความยาวถึง 12.8 เมตร มีแนวคิดว่างูน่าจะวิวัฒนาการมาจากกิ้งก่าขุดโพร่งและกิ้งก่าที่อาศัยอยู่ในน้ำช่วงยุคครีเทเชียสตามการสันนิฐานจากซากดึกดำบรรพ์ยุคแรกเริ่มที่อาศัยอยู่ช่วง 143 ถึง 167 ล้านปีก่อน และเริ่มมีความหลากหลายและวิวัฒนาการเป็นสมันใหม่ในช่วงสมัยพาลีโอซีน (66-56 ล้านปีก่อน)
งูที่พบส่วนใหญ่จะไม่มีพิษส่วนงูมีพิษจะใช้พิษในการฆ่าและล่าเหยื่อมากกว่าใช้ป้องกันตัวเอง งูบางชนิดมีพิษที่รายแรงพอที่จะทำให้เกิดบาดแผลที่ร้ายและจนทำให้มนุษย์เสียชีวิตได้ ส่วนงูไม่มีพิษจะใช้วิธีการกินเหยื่อทั้งเป็นหรือฆ่าเหยื่อด้วยการรัด
ไทม์สแควร์
ไทม์สแควร์ (Times Square) เป็นจุดตัดสำคัญของถนนใน แมนฮัตตัน นครนิวยอร์ก โดยเป็นจุดตัดของถนนบรอดเวย์ กับ ถนนเซเวนท์ เอเวนิว อีกทั้งยังเป็นจุดที่อยู่ระหว่าง ถนนเวสต์ โฟตี เซเคอนด์ สตรีท กับ ถนนเวสต์ โฟตี เซเวนท์ สตรีท ซึ่งไทม์สแควร์ทอดตัวยาวอยู่บนพื้นที่ในบล็อกระหว่างถนนซิกท์  เอเวนิว กับ ถนนเอกท์ เอเวนิว ในความยาวแนวตะวันออก - ตะวันตก และอยู่บนพื้นที่ระหว่างถนนเวสต์ โฟตีท์ สตรีท กับ ถนนเวสต์ ฟิฟท์ตี เทิร์ด สตรีท ในแนวเหนือ - ใต้ โดยไทมสแควร์เองได้กลายเป็นจุดสำคัญจุดหนึ่งบนฝั่งตะวันตกของย่านธุรกิจการค้าในเขตมิดทาวน์ แมนฮัตตัน
งู
งูในไทย
สำหรับในประเทศไทยมีงูจำนวนมากตามสภาพภูมิอากาศ ซึ่งมีผลกระทบโดยตรงต่อการดำรงชีวิต ทั่วทุกภูมิภาคของประเทศไทยสามารถพบเห็นงูได้มากกว่า 180 ชนิด โดยเป็นงูที่มีพิษจำนวน 46 ชนิด และสามารถจำแนกงูที่มีพิษออกได้อีก 2 ประเภทคือ
ไทม์สแควร์
เดิมทีในอดีตไทม์สแควร์มีชื่อว่า ลองแกร์ สแควร์ โดยภายหลังได้เปลี่ยนชื่อเป็น ไทม์สแควร์ ภายหลังจากที่ได้มีการก่อสร้างตึกไทม์ (ปัจจุบัน:ตึกวันไทม์สแควร์) แล้วเสร็จ ซึ่งเป็นที่ตั้งสำนักงานใหญ่ของหนังสือพิมพ์ เดอะนิวยอร์กไทมส์ ในเดือนเมษายน ค.ศ. 1904 ไทม์สแควร์ได้กลายสถานะเป็นสถานที่ที่สำคัญของโลกและได้กลายเป็นสัญลักษณ์ของนครนิวยอร์ก ซึ่งเป็นผลมาจากที่ไทม์สแควร์เป็นสถานที่ที่ดูทันสมัย ล้ำยุค เพราะมีจอโฆษณาขนาดใหญ่มากมายติดอยู่ตามบริเวณโดยรอบ นอกจากนี้ไทม์สแควร์ ยังเป็นจุดปลายสุดทางฝั่งตะวันออกของ ลินคอล์น ไฮเวย์ หรือ ทางหลวงลินคอล์น อันเป็นทางหลวงสายแรกที่ตัดผ่านสหรัฐอเมริกา
งู
งูในไทย
ซึ่งโดยรวมแล้วงูที่มีพิษนั้น ได้ถูกแบ่งออกเป็น 2 ประเภทคือ งูที่มีพิษต่อระบบประสาทและงูที่มีพิษต่อระบบโลหิต.
ไทม์สแควร์
ประวัติศาสตร์
ในอดีตทั้งก่อนและหลังการปฏิวัติสหรัฐอเมริกา ที่ดินบริเวณนี้เป็นของ จอห์น โมริน สก็อตต์ นายทหารอาสาทั่วไปของนิวยอร์ก และยังเป็นผู้ให้การรับใช้จอร์จ วอชิงตัน คฤหาสน์ของสก็อตต์ตั้งอยู่ในบริเวณที่ปัจจุบันคือถนนโฟร์ตี เทิร์ด สตรีท ซึ่งคฟหาสน์ของเขารายล้อมไปด้วยเขตชนบทของนิวยอร์กที่ใช้ในการทำการเกษตรและการเลี้ยงม้า ในช่วงครึ่งแรกของคริสต์ศตวรรษที่ 19 มันกลายเป็นกิจการที่สำคัญของสก็อตต์และเหมือนกับว่าเค้าได้รับโชคลาภจากการขายคฤหาสน์ให้กับโรงแรม และจากการที่นครนิวยอร์กในขณะนั้นเจริญเติบโตในทุกๆด้านอย่างรวดเร็ว ทำให้ความเจริญได้เข้ามายังแถบนี้และเริ่มมีประชากรหนาแน่นขึ้นเรื่อยๆ
งู
ประเภท
ปัจจุบันได้มีการอนุกรมวิธานงูออกเป็นวงศ์ทั้งหมด 18 วงศ์ 443 สกุล ประมาณ 2,700 ชนิด อยู่ในอันดับฐานหรืออันดับย่อย 2 อันดับ ซึ่งจำนวนชนิดนั้นยังไม่แน่ไม่นอน เนื่องจากมีการค้นพบชนิดใหม่ ๆ เพิ่มขึ้นทุกปี
งูมีขนาดแตกต่างหลากหลายออกกันไปตั้งแต่ยาวเพียงไม่กี่เซนติเมตรดูแลคล้ายไส้ดินสอดำหรือไส้เดือนดิน จนถึงยาวกว่า 10 เมตร น้ำหนักนับ 100 กิโลกรัม
ไทม์สแควร์
ประวัติศาสตร์
ในปี ค.ศ. 1904 เจ้าของกิจการหนังสือพิมพ์ เดอะนิวยอร์กไทมส์ อดอล์ฟ เอส ออชส์ ได้ย้ายสำนักงานของหนังสือพิมพ์ เดอะนิวยอร์กไทมส์ มาอยู่ที่บริเวณแห่งนี้ เขาได้ทำการชักชวนให้ จอร์จ บี แมคเคลนลัน จูเนียร์ นายกเทศมนตรีแห่งนครนิวยอร์ก ทำการก่อสร้างสถานีรถไฟใต้ดินของนครนิวยอร์กตรงบริเวณนี้ และบริเวณนี้ก็เปลี่ยนชื่อเป็น ไทม์สแควร์ ในวันที่ 8 เมษายน ค.ศ. 1904 และแค่สามสัปดาห์หลังจากนั้น สิ่งโฆษณาที่ใช้ไฟฟ้าอันแรกก็ถูกติดตั้งขึ้นตรงธนาคารบริเวณหัวมุมถนนโฟร์ตี ซิกซ์ สตรีท กับ ถนนบรอดเวย์
งู
วิวัฒนาการ
งูเป็นสัตว์เลื้อยคลานที่มีวิวัฒนาการมาจาก สัตว์สะเทินน้ำสะเทินบก โดยส่วนใหญ่จะใช้ชีวิตอยู่ภายในน้ำ อาศัยชีวิตบนบกบ้างในช่วงระยะเวลาหนึ่ง มีความสัมพันธ์ทางด้านสายของการวิวัฒนาการร่วมกับสัตว์เลื้อยคลานชนิดอื่น ๆ ที่จัดอยู่ในชั้น Reptilia ที่แบ่งออกเป็น 4 ลำดับ ดังนี้
ไทม์สแควร์
ประวัติศาสตร์
หนังสือพิมพ์ เดอะนิวยอร์กไทมส์ ได้ขยายสำนักงานจำนวนมากมายออกไปตลอดถนนบรอดเวย์ ในปี ค.ศ. 1913 ซึ่งอาคารที่มีชื่อเสียงในปัจจุบันรู้จักทั่วไปกันในนาม ตึกวันไทม์สแควร์ ที่ซึ่งเป็นที่ที่ "ลูกบอล" ตกลงมาจาก "ดาดฟ้า" ของตึกทุกๆ ปีของเทศกาลวันขึ้นปีใหม่ ในขณะที่มหานครนิวยอร์กยังคงเติบโตไปเรื่อยๆ ไทม์สแควร์เองก็เจริญเติบโตอย่างรวดเร็วในทุกๆด้านและการเป็นจุดศูนย์กลางของวัฒนธรรมอันหลากหลายและเต็มไปด้วยโรงละคร โรงภาพยนตร์ และสถานที่จัดแสดงดนตรี ดังคำกล่าวของ เจมส์ ทรับ นักเขียนของเดอะไทม์แมกกาซีน ที่ว่า
งู
ระบบภายนอก
ลักษณะภายนอกของงูโดยทั่วไป มีอวัยวะประกอบด้วย
ไทม์สแควร์
ประวัติศาสตร์
(อาโกร่า ภาษากรีก: หมายถึงสถานที่ที่มีการชุมนุม การค้าขายและการพบปะขนาดใหญ่ของกรีกโบราณ)
งู
ระบบภายใน
อวัยวะของงูส่วนใหญ่จะอยู่ในซี่โครงยาว ๆ ทั้งระบบการหายใจ การไหลเวียนของโลหิต การย่อยอาหาร การขับถ่าย และการสืบพันธุ์ ‎ โครงสร้างของกระดูก ประกอบไปด้วยกะโหลกศีรษะ กระดูกสันหลัง ซี่โครง กระดูกเชิงกราน ข้อกระดูกสันหลังที่มากช่วยทำให้งู โค้ง หรืองอตัวได้ดี และมีความแข็งแรงสูงทำให้งูสามารถออกแรงบังคับกล้ามเนื้อบีบรัด โครงกระดูกสันหลังจะไม่เชื่อมต่อกับช่องท้อง มันจึงขยายตัวได้ง่ายเมื่อกินเหยื่อขนาดใหญ่ งู หายใจเข้าและออก โดยผ่านปาก และหลอดลม เชื่อมกับปอดที่อยู่ด้านขวาข้างเดียว ยกเว้น พวก Boa และ Python ที่มีปอดซ้ายด้วย ช่วยในการหายใจ โดยปกติงูจะมีปอดขวาที่ใหญ่ โดยเฉพาะพวกงูน้ำ จะมีปอดข้างขวาใหญ่เป็นพิเศษ ช่วยควบคุมการลอยตัวน้ำได้ แต่งูบางสายพันธุ์ที่มีปอดด้านซ้าย ที่เชื่อมต่อกับปอดขวาจะทำให้งูชนิดนั้น เก็บอากาศได้มากว่าปกติ  เมื่อต้องขยอกเหยื่อที่มีขนาดใหญ่ ซึ่งไม่สามารถหายใจได้ในเวลานั้น ทำให้มันสามารถกั้นหายใจได้นาน ระบบการไหลเวียนโลหิตของงูเหมือนกับสัตว์ทั่ว ๆ เว้นแต่หัวใจมันมี 3 ห้องแทนที่จะมี 4 ห้อง กระบวนการย่อยอาหารของงูเริ่มจากที่ปาก เมื่องูกินเหยื่อก็จะขับน้ำย่อยออกมา งูบางชนิดที่มีพิษ มันจะขับพิษออกมาฆ่าเหยื่อ ลำคอและหลอดอาหารของมัน มีกล้ามเนื้อพิเศษที่ช่วยขับดัน อาหารไปยังกระเพาะที่มีประสิทธิภาพในการย่อยอาหารได้ดี ลำไส้ของมันจะมีขนาดใหญ่เป็นคด ๆ อาหารที่ไม่ย่อยจะถูกขับออกมาทางทวาร งูไม่มีกระเพาะปัสสวะ ดังนั้นชองเสียจึงถูกกรองผ่านไต และขับกรดปัสสวะออกมา โดยเก็บน้ำใช้ไตกรองน้ำ เพื่อเก็บรักษาความชุ่มชื้นไว้ได้ งูมีการผสมพันธุ์เหมือนกับสัตว์เลี้ยงลูกด้วยนม และสัตว์เลื้อยคลานอื่น ๆ ที่ใช้การผสมพันธุ์ภายในร่างกาย ตัวผู้จะมีอวัยวะสืบพันธุ์ 1 คู่ มีลักษระยาวเรียว แต่ในเวลาผสมพันธุ์ จะใช้เพียงอันเดียว โดยปล่อยสเปิร์มจากถุงอัณฑะผ่านท่อปัสสวะไปยังรังไข่ของตัวเมีย ระบบประสาทของสมองและกระดูกสันหลัง จะเชื่อมต่อกันยาวเป็นเครือข่ายตลอดแนวสันหลัง ทั้งยังควบคุม Jacobson's Organ ในบางสายพันธุ์มีระบบความคุมความร้อนไวต่อความรู้สึก ความร้อน และแสงสว่าง ทำให้เกิดปฏิกิริยากับระบบประสาท
ไทม์สแควร์
เทศกาลวันขึ้นปีใหม่
ไทม์สแควร์คือสถานที่จัดงานนับถอยหลังสู่ปีใหม่ที่โด่งดังไปทั่วโลก โดยในคืนวันที่ 31 ธันวาคม ของทุกปีจะมีลูกบอลหล่นลงมาจากอาคารวันไทม์สแควร์ เทศกาลนี้ถูกจัดขึ้นครั้งแรกในวันที่ 31 ธันวาคม ค.ศ. 1907 นับแต่นั้นเป็นต้นมาไทม์สแควร์ได้กลายเป็นสถานที่หลักในการนับถอยหลังสู่ปีใหม่ของนครนิวยอร์ก ซึ่งในคืนนั้นเองผู้คนหลายหมื่นคนจะมารวมตัวกันที่นี่เพื่อชมลูกบอลวอเทอร์ฟอร์ดคริสทัลถูกหย่อนลงมาจากยอดอาคาร (โดยลูกบอลจะถูกหย่อนลงมาช้า ๆ แต่จะไม่ตกถึงพื้นตามที่หลายคนเข้าใจ) ลูกบอลยักษ์นี้มาแทนที่การแสดงพลุดอกไม้ไฟอันฟุ่มเฟือยในคืนก่อนวันปีใหม่ที่เคยถูกจัดในช่วงปี ค.ศ. 1904 - ค.ศ. 1906 ในช่วงสงครามโลกครั้งที่สอง เทศกาลนี้ถูกระงับชั่วคราวและแทนที่ด้วยการสั่นระฆังตามโบสถ์แทน เนื่องจากทางรัฐบาลต้องการให้ทุกหนแห่งในนิวยอร์กดับไฟมืดลงเพื่ออำพรางตัวเมืองให้พ้นจากการทิ้งระเบิดของฝ่ายเยอรมัน อย่างไรก็ตามหลังจากช่วงสงครามเทศกาลนี้ก็จัดขึ้นตามเดิม ปัจจุบันการนับถอยหลังสู่ปีใหม่และไทม์สแควร์ได้สรรค์สร้างวัฒนธรรมการฉลองปีใหม่ที่เป็นเอกลักษณ์และดึงดูดสายตาจากคนทั่วโลก ส่วนลูกบอลที่ใช้ได้มีการปรับปรุงและเปลี่ยนแปลงไปตามกาลเวลาซึ่งปัจจุบันกลายเป็นลูกบอลที่ติดด้วยแสงไฟแอลอีดี ลูกบอลแอลอีดีนี้ถูกใช้ครั้งแรกในวันที่ 31 ธันวาคม ค.ศ. 2007 และในปีถัดมาในการขึ้นปีใหม่ ค.ศ. 2009 ลูกบอลแอลอีดีถูกทำให้ใหญ่ขึ้นและใช้รูปแบบนี้ถาวร และยังใช้ในเทศกาลอื่น ๆ เช่นวันวาเลนไทน์หรือวันฮาโลวีน ในวันที่ 31 ธันวาคม ค.ศ. 1999 ซึ่งเป็นการสิ้นสุดสหัสวรรษที่ 20 มีรายงานว่าการนับถอยหลังเข้าสู่สหัสวรรษใหม่ที่ไทม์สแควร์ทำให้ผู้คนล้นไทม์สแควร์ ประมาณกันว่าน่าจะมีคนมาร่วมงานกันถึง 2 ล้านคน มากที่สุดเป็นประวัติการณ์นับตั้งแต่วันสิ้นสุดสงครามโลกครั้งที่สองในปี ค.ศ. 1945
งู
การเลื้อย
โดยปกติงูมีลักษณะการเลื้อย 4 แบบซึ่งปัจจัยสำคัญมากจาก ภูมิประเทศ สิ่งแวดล้อมและการดำรงชีวิตทำให้มันมีลักษณะการเลื้อยที่ต่างกัน ดังนี้
การหาอาหาร
อาหารสำหรับงูนั้นมีมากมายหลายประเภท ส่วนใหญ่จะเป็นสัตว์ที่ตัวเล็กว่าเช่น ลูกไก่, ปลา, จิ้งจก, หนู, กระต่าย, ไก่ป่า, เก้ง, หรือสัตว์ขนาดใหญ่ เช่น หมู หรือกวาง หรือแม้แต่งูด้วยกันเอง ทั้งนี้ ขึ้นอยู่กับสายพันธุ์ของงูด้วย
ไทม์สแควร์
ไทม์สแควร์ในปัจจุบัน
โรงละครบรอดเวย์และป้ายโฆษณาแอนิเมชั่นที่มีแสงไฟนีออนและจอแอลอีดีรายล้อมไทม์สแควร์ เป็นอีกภาพลักษณ์หนึ่งของมหานครนิวยอร์กที่ติดตาผู้คนไปทั่วโลก อีกทั้งยังเป็นสัญลักษณ์ที่โดดเด่นของชีวิตเมืองบนเกาะแมนฮัตตัน และไทม์สแควร์ยังเป็นพื้นที่เพียงแห่งเดียวที่กฎหมายกำหนดว่าเจ้าของตึกบริเวณนั้นจำเป็นต้องติดตั้งป้ายโฆษณาส่องสว่าง ซึ่งจากการติดตั้งป้ายโฆษณาส่องสว่างจำนวนมากมายเหล่านี้ยังเป็นคู่แข่งที่สำคัญของลาสเวกัส และมีการเรียกป้ายนี้อย่างเป็นทางการว่า "สเปคเทคิวลาร์" (spectacular ซึ่งแปลว่า "น่าตื่นเต้น") ส่วนป้ายที่มีขนาดใหญ่ที่สุดเรียกว่า "จัมโบตรอน" (JumboTron) ชิ้นที่มีชื่อเสียงได้แก่ ป้ายของโตชิบา, แถบป้ายตัวอักษร 6 แถบของสถานีโทรทัศน์เอบีซี และป้ายจอภาพขนาด 7 ชั้นของแนสแดก เป็นต้น
ท่าอากาศยานนานาชาติเฉิงตูเทียนฟู่
เป็นศูนย์กลางการบินที่สำคัญของจีนตะวันตกและเป็นหนึ่งในสองสนามบินนานาชาติที่ให้บริการ ใน เฉิงตู เมืองหลวงของ มณฑลเสฉวน ของจีน อีกแห่งคือท่าอากาศยานนานาชาติเฉิงตูซวงหลิว (CTU) สนามบินตั้งอยู่ที่ Lujia Town, เจียนหยาง, เฉิงตูห่างจากตัวเมืองเฉิงตู ไปทางตะวันออกเฉียงใต้ 51 กิโลเมตร (32 ไมล์) ตั้งชื่อตามพื้นที่ใหม่เทียนฝูซึ่งเป็นเขตพัฒนาของเฉิงตูซึ่งมีสนามบินตั้งอยู่ เริ่มก่อสร้างในเดือนพฤษภาคม 2559 และเปิดใช้สนามบินในวันที่ 27 มิถุนายน 2564
งู
การจู่โจม
งูจะขู่สิ่งมีชีวิตที่เข้ามาใกล้มัน หรือรู้สึกว่าไม่ปลอดภัย โดยแต่ละชนิดมีวิธีการขู่ที่ไม่เหมือนกัน เช่น การชูคอแผ่แม่เบี้ยของงูจงอาง ฯลฯ เวลาจะต่อสู้ มันจะฉกโดยการยื่นหัวไปด้านหลังแล้วยื่นคอมาทางด้านหน้าแบบแรงๆ แล้วกัดโดยใช้เขี้ยวเจาะไปหาส่วนเนื้อหนัง แล้วปล่อยพิษออกไปหาเหยื่อ พิษมันจะอยู่ที่ฟันเขี้ยว ถ้าถึงเวลากัด พิษก็ออกจากฟันแล้วเข้ารูที่ถูกเจาะ
ไทม์สแควร์
ไทม์สแควร์ในปัจจุบัน
วันที่ 26 กุมภาพันธ์ ค.ศ. 2009 นายกเทศมนตรีไมเคิล บลูมเบิร์ก ประกาศว่าจะมีการจัดช่องการจราจรใหม่ตลอดแนวถนนบรอดเวย์และแนวถนนโฟร์ตีเซเคินด์สตรีทถึงถนนโฟร์ตีเซเวนสตรีท ซึ่งจะมีการสร้างลานคนเดินอย่างน้อยภายในสิ้นปีเพื่อนเป็นการทดลอง และทำเช่นเดียวกันนี้กับถนนเทอร์ตีทรีถึงถนนเทอร์ตีฟิฟต์เป้าหมายเพื่อลดปัญหาความแออีดของการจราจรที่ติดขัดอย่างรุนแรง นอกจากนี้นายกเทศมนตรีไมเคิลยังกล่าวอีกว่าจะสามารถช่วยลดอุบัติเหตุที่เกิดขึ้นกับคนเดินถนนและช่วยลดมลพิษทางอากาศจากความแออัดของการจราจร
งู
การผสมพันธุ์
การดำเนินชีวิตของงูส่วนมาก จะอยู่ตัวเดียว แต่เมื่อต้องการผสมพันธุ์ ก็จะมารวมกลุ่มกัน ซึ่งจะเป็นการเพิ่มโอกาส ในการผสมพันธุ์สำเร็จ งูจะมีความพิเศษ ในการเลื่อนเวลา ที่จะผสมพันธุ์ออกไปได้ งูตัวเมียสามารเก็บ สเปิร์มของตัวผู้ รอจนกระทั่งอยู่ในสภาพแวดล้อม ที่เหมาะกับการเจริญเติบโตของลูก ๆ ซึ่งจะหลังจากฤดูใบไม้ผลิ ก็จะใช้วิธีวางไข่ และก็มีบางสายพันธุ์ที่ฟักไข่ในตัว และออกลูก แม้ว่าบางสายพันธุ์ งูจะผสมพันธุ์หลายเวลา เมื่อผสมพันธุ์กับตัวเมีย ที่เป็นคู่เสร็จแล้วก็จะแยกออกไป ผสมกับตัวอื่นได้อีก งูตัวเมียก็จะไป ผสมพันธุ์กับตัวผู้อื่นอีกเช่นกัน และหลายครั้งเมื่อออกลูก ลูกก็จะไม่เหมือนพ่อ
ในช่วงฤดูผสมพันธุ์ งูก็จะออกหาคู่ตามทาง แต่บางสายพันธุ์ ที่จำศีลร่วมกันเป็นร้อยอยู่ในถ้ำ พวกมันก็จะผสมพันธุ์กัน ก่อนฤดูใบไม้ผลิ และพวกมันก็จะออกจาก จำศีลก่อนสิ้นฤดูหนาว และแยกย้ายจากกันไป บางสายพันธุ์เช่น แมมบ้า และ งูหางกระดิ่ง ตัวผู้ต้องต่อสู้ เพื่อแย่งชิงการผสมพันธุ์กับตัวเมีย ตัวผู้กับตัวผู้ก็จะพันรอบตัวเมีย พยายามที่จะ ผสมพันธุ์กับตัวเมีย การเคลื่อนไหวของพวกมันก็จะเป็น ไปด้วยทางทางที่นุ่มนวล แต่ก็จะมีตัวหนึ่งได้ผสมพันธุ์กับตัวเมียก่อน อีกตัวก็จะขดเป็นวงกลมรอเงียบ ๆ อยู่ใกล้ ๆ เพื่อรอที่จะผสมพันธุ์ต่อ ความอุดมสมบูรณ์ เป็นปัจจัยที่สำคัญ ในการดำรงชีวิตของงู พวกมันจะผสมพันธุ์กันปีละหนึ่งครั้ง เมื่อผสมพันธุ์แล้ว เสปิร์มก็จะอยู่ในตัวเมีย และก็รอเวลาที่จะผสมและวางไข่ ในช่วงเวลาที่มีความอุดมสมบูรณ์ของสิ่งแวดล้อม The Ridge-nosed Rattlesnake Crotalus willardi จะผสมพันธุ์ในช่วงฤดูร้อน แต่ไข่จะยังไม่พัฒนาจนกว่าจะฤดูใบไม้ผลิ
ไทม์สแควร์
ไทม์สแควร์ในปัจจุบัน
วันที่ 1 พฤษภาคม ค.ศ. 2010 ประชาชนในไทม์สแควร์ระหว่างถนนโฟร์ตีทรีสตรีทถึงถนนโฟร์ตีซิกซ์สตรีทถูกสั่งให้อพยพเนื่องจากการค้นพบคาร์บอมบ์ รถคันดังกล่าวเป็นรถยนต์นิสสันรุ่นแพทไฟน์เดอร์สีเข้มและมีควันออกมาจากตัวรถ รถคันดังกล่าวถูกจอดไว้บริเวณระหว่างโฟร์ตีไฟว์เอเวนิวกับเซเวนเอเวนิว หน่วยเก็บกู้วัตถุระเบิดของทหารปรากฏตัวขึ้น แต่สำนักความมั่นคงแห่งมาตุภูมิสหรัฐฯ ไม่ได้พิจารณาเหตุการณ์ครั้งนี้ว่าเป็นการก่อการร้าย หลังจากนั้นไม่นานเกิดแสงไฟวูบวาบขึ้นและมีระเบิดย่อม ๆ ระเบิดออก ภายหลังจากการสืบสวนตำรวจพบว่าระเบิดทั้งหมดไม่ทำงานแต่ก็ยังไม่สามารถจับกุมผู้ก่อเหตุครั้งนี้ได้
ฉัตรชัย บุตรพรม
ระวังสับสนกับ: ฉัตรชัย เปล่งพานิช นักเเสดงชาวไทย
ฉัตรชัย บุตรพรม (เกิด 4 กุมภาพันธ์ พ.ศ. 2530) เป็นนักฟุตบอลชาวไทย ปัจจุบันเล่นในตำแหน่งผู้รักษาประตูให้กับสโมสรฟุตบอลบีจี ปทุม ยูไนเต็ด ในไทยลีก และทีมชาติไทย
งู
แหล่งที่พบ
ภายในประเทศไทยและอินโด-มลายูมีงูอยู่จำนวนมากกว่า 100 ชนิด เช่นงูหลาม งูเหลือม (Pythonidae) ซึ่งเป็นงูที่มีขนาดใหญ่ สามารถเจริญเติบโตจนมีความยาวได้ถึง 10 เมตร ซึ่งงูชนิดนี้เป็นงูที่คล้ายคลึงกับ งูอนาคอนดา ซึ่งเป็นงูที่อยู่ในวงศ์ Boidae ซึ่งเป็นงูที่มีขนาดใหญ่ที่สุดในโลก
กีฬาสกีข้ามทุ่งในโอลิมปิกฤดูหนาว 2022
กีฬาสกีข้ามทุ่งในโอลิมปิกฤดูหนาว 2022 จะจัดขึ้นที่ศูนย์นอร์ดิกและศูนย์ไบแอธลอนกูหยางชู กรุงปักกิ่ง สาธารณรัฐประชาชนจีน ซึ่งเป็นหนึ่งในสนามของโอลิมปิกกรีน การแข่งขันสกีข้ามทุ่งทั้งหมด 12 รายการ จะจัดขึ้นระหว่างวันที่ 5 ถึง 20 กุมภาพันธ์ พ.ศ. 2565
รอบคัดเลือก
นักกีฬาเข้าร่วมแข่งขันได้สูงสุดจำนวน 296 คน
ออสบอร์น ริเวียร์
ฟรานซิส ออสบอร์น ริเวียร์  (ค.ศ. 1932? – 23 พฤศจิกายน ค.ศ. 2017)  เป็นรัฐมนตรีว่าการกระทรวงต่างประเทศประเทศดอมินีกา ตั้งแต่ปี ค.ศ. 2001 จนกระทั่งเป็นนายกรัฐมนตรีรักษาการในเดือนพฤศจิกายน ค.ศ. 2003 แทนไพเรต ชาร์ล จนกระทั่ง ไพเรต ชาร์ล เสียชีวิตเมื่อวันที่ 6 มกราคม ค.ศ. 2004
งู
แหล่งที่พบ
งูมีจำนวนมากมายหลากหลายชนิด โดยปกติงูจะมีอยู่ชุกชุม สามารถพบเห็นได้ทั่วไปเกือบทั่วทั้งประเทศไทย นอกจากพื้นที่ทางตอนเหนือของประเทศไทย ซึ่งจำนวนประชากรของงูลดน้อยลงเป็นอย่างมาก ซึ่งชนิดของงูนั้นขึ้นอยู่กับสภาพอากาศและสภาพทางภูมิศาสตร์ของประเทศไทยด้วย เช่นพื้นที่ป่าไม้และพื้นที่รกชื้น
งูในปัจจุบันพบได้ทุกส่วนของทุกมุมโลก ไม่เว้นแต่กระทั่งในชุมชนเมืองใหญ่หรือบ้านเรือนของมนุษย์ ยกเว้นในเขตขั้วโลกที่มีอากาศหนาวเหน็บ ทั้ง ขั้วโลกเหนือและขั้วโลกใต้
ความเชื่อ
งูเป็นสัตว์ที่ผูกพันกับมนุษย์มานานแล้ว ในหลายวัฒนธรรมและความเชื่อจะมีงูเข้ามาเกี่ยวข้องด้วยเสมอ ๆ เช่น ความเชื่อของชาวจีน หนี่วา (จีนตัวเต็ม: 女媧) เป็นเทพีที่เชื่อว่าเป็นต้นบรรพบุรุษของมนุษย์ในปัจจุบัน ก็มีท่อนล่างเป็นงู หรือในความเชื่อของศาสนาคริสต์ ซาตานก็ได้แปลงร่างมาเป็นงูเพื่อล่อลวงให้อาดัมกับอีฟ ซึ่งเป็นมนุษย์ชายหญิงคู่แรกประพฤติผิดในสวนเอเดน จึงถูกพระเจ้าไล่ลงจากสวรรค์
ในอินเดีย ที่ซึ่งมีความเชื่อและวัฒนธรรมที่หลากหลาย งูมีชื่อเรียกในตระกูลภาษาอินโด-ยูโรเปียนที่เป็นภาษาที่ใช้ภูมิภาคแถบนี้ว่า "นาคา" อันเป็นชื่อเรียกอย่างเดียวกับ "พญานาค" ซึ่งเป็นงูใหญ่ที่เป็นสัตว์กึ่งเทพในความเชื่อของชนชาวอารยันและเอเชียอาคเนย์ เช่นเดียวกับ "มังกร" ในความเชื่อของชาวจีน ซึ่งเชื่อว่ามีที่มาจากงูขนาดใหญ่
ในทางการแพทย์ งูถือเป็นสัญลักษณ์ของทางการแพทยศาสตร์แบบสากล โดยจะเป็นรูปงูหนึ่งตัวพันรอบคทาแห่งแอสคลีเปียส (Rod of Asclepius)ซึ่งเป็นเทพแห่งการแพทย์ แต่มักมีการสับสนกับคทาที่มีงูสองตัวพันกับปีกหนึ่งคู่ ซึ่งเป็นคทาแห่งเฮอเมส เทพแห่งการส่งสาร
ฉัตรชัย บุตรพรม
ระดับทีมชาติ
ฉัตรชัยติดทีมชาติไทยครั้งแรกในนัดที่พบกับทีมชาติสเปน
ในปี 2556 ฉัตรชัยติดทีมชาติอีกครั้งในการแข่งขัน เอเชียนคัพ 2015 รอบคัดเลือก
เอเอสพีดอตเน็ต เอแจ็กซ์
เอเอสพีดอตเน็ต เอแจ็กซ์ (ASP.NET AJAX) คือเฟรมเวิร์กเสริมสำหรับเอเอสพีดอตเน็ตพัฒนาโดยไมโครซอฟท์ เพื่อเพิ่มความสามารถเอแจ็กซ์ ซึ่งมีส่วนประกอบเป็นสองส่วนคือ ปัจจุบันนี้ เอเอสพีดอตเน็ต เอแจ็กซ์ ได้ออกรุ่น 1.0 วันที่ 23 มกราคม พ.ศ. 2550 หลังจากที่เปิดให้ทดสอบมากกว่า 1 ปี และมีกำหนดการที่จะรวม เอเอสพีดอตเน็ต เอแจ็กซ์ เข้าไปในดอตเน็ตเฟรมเวิร์กรุ่นต่อไป
เอเอสพีดอตเน็ต เอแจ็กซ์ ถือเป็นผลิตภัณฑ์ที่ได้รับการสนับสนุนโดยไมโครซอฟท์ ซึ่งรวมอยู่ในสัญญาการสนับสนุนตามปกติ โดยนับเป็นส่วนหนึ่งในดอตเน็ตเฟรมเวิร์ก
เว็บเบราว์เซอร์ที่สนับสนุน
เอเอสพีดอตเน็ต เอแจ็กซ์ สนับสนุนการทำงานบนหลายเบราว์เซอร์ที่แพร่หลายในปัจจุบันอย่างอินเทอร์เน็ตเอกซ์พลอเรอร์ ไฟร์ฟอกซ์ หรือซาฟารี
เชฟฟีลด์
เชฟฟีลด์ (Sheffield) เป็นชื่อเมืองและเขตมหานครในเซาท์ยอร์กเชียร์เคาน์ตี แคว้นอังกฤษ โดยมีที่มาของชื่อมาจากแม่น้ำเชฟ (Sheaf River) ที่ไหลผ่านใจกลางเมือง
ตัวเมืองเชฟฟีลด์มีประชากร 520,700 คน (ข้อมูล ค.ศ. 2005) และเป็นหนึ่งในแปดเมืองใหญ่ของอังกฤษ (ไม่นับลอนดอน) ซึ่งรวมตัวกันเป็นกลุ่มแปดเมืองหลักของอังกฤษ (English Core Cities Group) ส่วนเขตเมืองทั้งหมดของเชฟฟีลด์มีประชากรทั้งสิ้น 640,720 คน
เชฟฟีลด์มีชื่อเสียงในช่วงคริสต์ศตวรรษที่ 19 จากการผลิตเหล็กกล้า เทคโนโลยีด้านการหลอมเหล็กและสเตนเลสสตีลทำให้เชฟฟีลด์มีประชากรเพิ่มขึ้นกว่าสิบเท่าในยุคปฏิวัติอุตสาหกรรม
กีฬา
เชฟฟีลด์เป็นที่ตั้งของสโมสรฟุตบอลที่เก่าแก่ที่สุดในโลกคือ สโมสรฟุตบอลเชฟฟีลด์ (Sheffield F.C.) ก่อตั้งเมื่อ ค.ศ. 1857 และปัจจุบันมีทีมฟุตบอลเล่นอยู่ในฟุตบอลลีกแชมเปี้ยนชิป 2 ทีม คือ สโมสรฟุตบอลเชฟฟีลด์ยูไนเต็ดและสโมสรฟุตบอลเชฟฟีลด์เวนส์เดย์
เชฟฟีลด์ยังเป็นที่ตั้งของครูซิเบิลเทียเตอร์ซึ่งเป็นสถานที่จัดการแข่งขันสนุกเกอร์ชิงแชมป์โลกเป็นประจำทุกปี
การศึกษา
เมืองเชฟฟีลด์มีมหาวิทยาลัย 2 แห่ง คือ มหาวิทยาลัยเชฟฟีลด์ (University of Sheffield) และมหาวิทยาลัยเชฟฟีลด์ฮาลแลม (Sheffield Hallam University) ซึ่งมีนักศึกษารวมกันมากกว่า 55,000 คนต่อปี นอกจากนี้เชฟฟีลด์ยังมีสถาบันการศึกษาระดับสูงอย่างวิทยาลัยเชฟฟีลด์ (Sheffield College) มีโรงเรียนระดับประถม 141 แห่ง และโรงเรียนระดับมัธยมอีก 27 แห่ง
เหนือธรรมชาติ
เหนือธรรมชาติ (supernatural) คือ สิ่งที่ไม่อยู่ภายใต้กฎธรรมชาติ หรือเป็นการอุปมาถึงสิ่งที่มีอยู่เหนือและพ้นธรรมชาติ ในวัฒนธรรมสมัยนิยมและบันเทิงคดี เหนือธรรมชาติเกี่ยวข้องอย่างประหลาดกับเหนือธรรมดาและรหัสญาณ ซึ่งต่างจากมโนทัศน์เดิมในบางศาสนา เช่น คาทอลิก ที่เชื่อว่าปาฏิหารย์จากพระเจ้าถูกมองว่าเหนือธรรมชาติ
โอตสึ
โอตสึ เป็นเมืองหลวงของจังหวัดชิงะ ณ วันที่ 1 ตุลาคม ค.ศ. 2021 เมืองนี้มีประชากรประมาณ 343,991 คนจาก 153,458 ครัวเรือน และความหนาแน่นของประชากรอยู่ที่ 740 คนต่อตารางกิโลเมตร พื้นที่ทั้งหมดของเมืองคือ 464.51 sqkm
ต่อมาจึงมีการสถาปนาเมืองโอตสึขึ้นในวันที่ 11 เมษายน พ.ศ. 2437
อะรีนา
อะรีนา (arena) เป็นพื้นที่ปิดขนาดใหญ่ มักจะเป็นรูปวงกลมหรือวงรี ออกแบบมาเพื่อจัดแสดงละคร การแสดงดนตรี หรือการแข่งขันกีฬา ประกอบด้วยพื้นที่เปิดโล่งขนาดใหญ่ ล้อมรอบส่วนใหญ่หรือทุกด้านด้วยที่นั่งเป็นชั้นสำหรับผู้ชม และอาจมีหลังคาคลุม ลักษณะสำคัญของอะรีนาคือพื้นที่จัดงานเป็นจุดที่ต่ำที่สุด ทำให้มองเห็นได้ชัดเจนที่สุด โดยปกติอะรีนาจะได้รับการออกแบบเพื่อรองรับผู้ชมจำนวนมาก
ภูมิหลัง
คำว่า "อะรีนา" มีที่มาจากคำภาษาละตินว่า harena ซึ่งเป็นทรายเนื้อละเอียดโดยเฉพาะที่ปูพื้นสนามกีฬาโบราณ เช่น โคลอสเซียม ในกรุงโรม ประเทศอิตาลี เพื่อซับเลือด
คำว่า อะรีนา บางครั้งใช้เป็นคำพ้องความหมายกับสถานที่ขนาดใหญ่มาก เช่น โรสโบวล์ในแพซาดีนา แต่โดยทั่วไปแล้ว สิ่งอำนวยความสะดวกดังกล่าวเรียกว่า สนามกีฬา (stadium) โดยเฉพาะอย่างยิ่งถ้าไม่มีหลังคา การใช้คำหนึ่งเหนืออีกคำหนึ่งส่วนใหญ่เกี่ยวข้องกับประเภทของเหตุการณ์ โดยทั่วไปแล้ว กลุ่มกีฬาที่ชื่อฟุตบอล (ไม่ว่าจะเป็นฟุตบอล รักบี้ ตะแกรงเหล็ก ออสเตรเลียนรูลส์ หรือแกลิก) มักจะเล่นในสนามกีฬา ในขณะที่บาสเกตบอล วอลเลย์บอล แฮนด์บอล และฮอกกี้น้ำแข็ง มักจะเล่นในอะรีนา แม้ว่าสนามกีฬาขนาดใหญ่หลายแห่งจะจุผู้ชมได้มากกว่าสนามกีฬาของวิทยาลัยขนาดเล็กหรือโรงเรียนมัธยมศึกษา แต่มีข้อยกเว้น เช่น สนามเหย้าของทีมบาสเก็ตบอลชายและหญิงของมหาวิทยาลัยดุ๊ก มีคุณสมบัติเป็นอะรีนา แต่สถานที่นี้เรียกว่าสนามกีฬาในร่มแคเมอรอน เป็นสนามกีฬาทรงโดม ซึ่งเหมือนกับอะรีนาที่ถูกปิดล้อม แต่มีพื้นผิวสำหรับเล่นที่ใหญ่กว่าและความจุที่นั่งที่พบในสนามกีฬา โดยทั่วไปในอเมริกาเหนือจะไม่เรียกว่าอะรีนา นอกจากนี้ยังมีกีฬาอเมริกันฟุตบอลในร่ม และยังมีกีฬากลางแจ้งแบบดั้งเดิมอื่น ๆ เช่น บ็อกซ์ลาครอส ฟุตซอล และฟุตบอลในร่ม
คำว่า "อะรีนา" ยังมีที่ใช้อย่างหลวม ๆ เพื่อสื่อถึงกิจกรรมหรือประเภทของกิจกรรมใด ๆ ที่เกิดขึ้นในสถานที่ดังกล่าวตามตัวอักษรหรือเชิงเปรียบเทียบ โดยมักมีวัตถุประสงค์เฉพาะเพื่อเปรียบเทียบแนวคิดกับการแข่งขันกีฬา ตัวอย่างเหล่านี้อาจเป็นคำศัพท์เฉพาะ เช่น "สังเวียนสงคราม" "สังเวียนความรัก" หรือ "สังเวียนการเมือง" ในเกมต่อสู้หลาย ๆ เกม สังเวียนที่คู่ต่อสู้ต่อสู้อยู่นั้นเรียกอีกอย่างว่าอะรีนา
สนามกีฬามักได้รับการตั้งชื่อตามชื่อของผู้สนับสนุน (sponsor) เป็นเรื่องปกติที่จะมีการเปลี่ยนชื่อในระยะเวลาทุก ๆ 4-8 ปี
อ้างอิง
<references group="" responsive="1">
โรงเรียนบางปะอิน "ราชานุเคราะห์ ๑"
โรงเรียนบางปะอิน "ราชานุเคราะห์ ๑" เป็นโรงเรียนรัฐบาลประเภทโรงเรียนมัธยมศึกษาขนาดใหญ่ ในสังกัดสำนักงานเขตพื้นที่การศึกษามัธยมศึกษาพระนครศรีอยุธยา สำนักงานคณะกรรมการการศึกษาขั้นพื้นฐาน กระทรวงศึกษาธิการ ตั้งอยู่บริเวณถนนปราสาททอง ตำบลบ้านเลน อำเภอบางปะอิน จังหวัดพระนครศรีอยุธยา เปิดสอนในระดับชั้นมัธยมศึกษาตอนต้นและตอนปลายแบบสหศึกษา และเป็นและโรงเรียนประจำอำเภอบางปะอิน ผู้บริหารจากอดีตถึงปัจจุบัน
"ราชานุเคราะห์ ๑"''' มีที่ตั้งเดิมอยู่ที่วัดนิเวศธรรมประวัติ ซึ่งจัดการเรียนการสอนมาตั้งแต่ปี  พ.ศ. 2426 ในรัชสมัยของพระบาทสมเด็จพระจุลจอมเกล้าเจ้าอยู่หัว นับว่าเป็นโรงเรียนประชาบาลแห่งแรกของประเทศ
วันที่ 1 ตุลาคม พ.ศ. 2465 โรงเรียนสถานะเป็น โรงเรียนประจำอำเภอบางปะอิน
ในปี พ.ศ. 2478 พระบาทสมเด็จพระปรเมนทรมหาอานันทมหิดล ทรงพระกรุณาโปรดเกล้า ฯ พระราชทานทรัพย์ส่วนพระองค์เพื่อสร้างโรงเรียนแห่งใหม่ในบริเวณทุ่งนาหลังที่ว่าการอำเภอบางปะอิน และต่อมาในวันที่ 11 พฤศจิกายน พ.ศ. 2479 ทรงได้พระราชทานนามโรงเรียนว่า '''โรงเรียนราชานุเคราะห์ ๑ พ.ศ. ๒๔๗๘ ซึ่งต่อมากรมสามัญศึกษาได้เปลี่ยนชื่อโรงเรียนเป็น โรงเรียนบางปะอิน "ราชานุเคราะห์ ๑"''' เช่นในปัจจุบัน {{Cite web |url=http://www.racha1.ac.th/2010-06-25-15-13-23 {{Webarchive|url=https://web.archive.org/web/20110511083215/http://www.racha1.ac.th/2010-06-25-15-13-23 |date=2011-05-11 }} |title=สำเนาที่เก็บถาวร
เอียน รอเจอร์สัน
เอียน รอเจอร์สัน (เกิดเมื่อเดือน ตุลาคม ค.ศ. 1960 –  เสียชีวิตเมื่อวันที่ 13 ตุลาคม ค.ศ. 2017) เป็นนักแสดงสหราชอาณาจักร รู้จักกันในผลงาน Emmerdale, Doctors, Casualty, Heartbeat, Peak Practice, The Hello Girls, As Time Goes By, The Bill, People Like Us, Drop the Dead Donkey and Bloomin Marvellous เป็นต้น รอเจอร์สันเสียชีวิต เมื่อวันที่ 13 ตุลาคม ค.ศ. 2017 ที่โรงพยาบาลเวร็กแฮม เมเลอร์ จากภาวะแทรกซ้อนที่เกี่ยวข้องกับโรคเบาหวาน
วยาส
กฤษณไทฺวปายนะ (कृष्णद्वैपायन) หรือ วยาสะ (व्यासः) หรือ เวทวยาสะ (वेदव्यासः, Veda-vyāsaḥ, "ผู้รวบรวมพระเวท") หรือ ฤๅษีวยาส เป็นฤๅษีในตำนานที่ปรากฏในมหาภารตะ ซึ่งชาวฮินดูถือว่าเป็นผู้ประพันธ์มหาภารตะ และเป็นอวตารของพระวิษณุ นอกจากนี้ยังเชื่อว่าท่านเป็นผู้ประพันธ์มนตร์ในพระเวท, ปุราณะทั้ง 18 เล่ม และพรหมสูตร
ในมหาภารตะระบุว่าท่านเป็นบุตรของสัตยวตีและฤๅษีพรหมินปราศร
เทศกาลคุรุปูรณิมา หรือรู้จักอีกชื่อคือ วยาสปูรณิมา เป็นเทศกาลเฉลิมฉลองฤๅษีวยาสะในฐานะวันคล้ายวันเกิดและวันที่ท่านเริ่มแบ่งพระเวท
อาอัต
อาอัต ("พระนามของพระองค์มีความหมายว่า "ผู้ยิ่งใหญ่อันเป็นที่หนึ่ง") เป็นพระราชินีแห่งราชวงศ์ที่สิบสองแก่งอียิปต์โบราณ จากบรรดาพระมเหสีของฟาโรห์อเมเนมเฮตที่ 3 พระนามของพระองค์เป็นที่รู้กันว่านักโบราณคดีสมัยใหม่มีความแน่นอน.
สุสาน
พระศพของพระองค์ถูกฝังอยู่ใกล้พระศพของฟาโรห์อเมเนมเฮตที่ 3 กับเจ้าชายอีกชื่อหนึ่งหายไป ห้องฝังพระศพของพระองค์อยู่ใต้ของพิรามิด กล่องใส่โถคาโนปิกถูกใส่ไว้ในช่องด้านบนทางเข้า
นักโบราณคดีพบประตูเท็จและโต๊ะบูชาพร้อมกับอุปกรณ์ฝังพระศพเพียงไม่กี่ชิ้น เช่น จาน ชามใบหูกวาง 7 ใบ ในรูปแบบของเป็ดสองหัวคทาชิ้นส่วน เครื่องประดับและหนึ่งในโถคาโนปิก ในรายการที่ฝังพระศพของพระราชินีคนอื่น ๆ มีการค้นพบเครื่องประดับบางชิ้นพร้อมกับชิ้นส่วนของหินเล็ก ๆ พระราชินีอาอัตน่าจะมีอายุประมาณ 35 ปี
ออร์บิทัล
ออร์บิทัล (orbital) อาจหมายความได้ว่า
การสมรสเพศเดียวกันในไต้หวัน
การสมรสเพศเดียวกันในประเทศไต้หวันชอบด้วยกฎหมายตั้งแต่วันที่ 24 พฤษภาคม พ.ศ. 2562 ทำให้ประเทศไต้หวันเป็นประเทศแรกในทวีปเอเชียที่รับรองการสมรสเพศเดียวกัน
วันที่ 24 พฤษภาคม พ.ศ. 2560 สภาตุลาการ วินิจฉัยว่าคู่รักเพศเดียวกันมีสิทธิสมรสภายใต้รัฐธรรมนูญ และสภานิติบัญญัติมีเวลาสองปีแก้ไขกฎหมายสมรสให้สอดคล้องกับรัฐธรรมนูญ ตามการตีความของสภาตุลาการ เลขที่ 748 หากไม่แก้ไขกฎหมายสมรส คู่รักเพศเดียวกันจะสามารถลงทะเบียนการอยู่กินด้วยกันของพวกตนเป็นการสมรสและกฎหมายจะปฏิบัติการอยู่กันด้วยกันเป็นการสมรสด้วย ปัจจุบัน หลายเขตอำนาจ รวมทั้งนครใหญ่สุดเก้าแห่งและเทศมณฑลอีกเก้าแห่ง ซึ่งครอบคลุมประชากร 94% ของประเทศ อนุญาตให้ลงทะเบียนคู่รักเพศเดียวกันเป็นคู่สมรส (partner) แต่สิทธิที่ให้แก่คู่สมรสน้อยกว่าการสมรส
หลังคำวินิจฉัยของศาลรัฐธรรมนูญ ความคืบหน้าของการนำกฎหมายการสมรสเพศเดียวกันไปปฏิบัติหยุดลงเพราะรัฐบาลไม่ดำเนินการ และการคัดค้านอย่างหนักจากกลุ่มอนุรักษนิยมและคริสต์ศาสนิกชน ในเดือนพฤศจิกายน พ.ศ. 2561 ผู้มีสิทธิเลือกตั้งชาวไต้หวันออกเสียงลงคะแนนคัดค้านการเปลี่ยนแปลงประมวลกฎหมายแพ่งเพื่ออนุญาตการสมรสเพศเดียวกัน อย่างไรก็ดี รัฐบาลยืนยันว่าคำวินิจฉัยจะมีผลใช้บังคับไม่ว่าผลการลงประชามติออกมาอย่างไร โดยร่างกฎหมายแยกต่างหากเพื่อทำให้การสมรสเพศเดียวกันชอบด้วยกฎหมายแทนการแก้ไขประมวลกฎหมายแพ่ง
วันที่ 21 กุมภาพันธ์ พ.ศ. 2562 สภาบริหารผ่านร่างกฎหมายชื่อ รัฐบัญญัติการใช้บังคับการตีความสภาตุลาการ เลขที่ 748 ซึ่งมีการเผยแพร่เมื่อวันก่อน ร่างกฎหมายดังกล่าวใช้เป็นรากฐานทางกฎหมายสำหรับการสมรสเพศเดียวกันและมีการส่งให้สภาตุลาการเพื่อทบทวนโดยเร่งด่วนก่อนตราในวันที่ 24 พฤษภาคม พ.ศ. 2562 ร่างกฎหมายนี้ให้สิทะเกือบทั้งหมดที่ให้แก่คู่สมรสต่างเพศภายใต้ประมวลกฎหมายแพ่งแก่คู่สมรสเพศเดียวกัน แต่อนุญาตให้คู่สมรสเพศเดียวกันรับเด็กที่มีพันธุกรรมเกี่ยวข้องกับหนึ่งในคู่สมรสเป็นบุตรบุญธรรมเท่านั้น วันที่ 17 พฤษภาคม พ.ศ. 2562 ประเทศไต้หวันเป็นประเทศแรกในทวีปเอเชียที่ผ่านกฎหมายทำให้การสมรสเพศเดียวกันชอบด้วยกฎหมาย ร่างกฎหมายนี้เริ่มบังคับใช้เมื่อวันที่ 24 พฤษภาคม พ.ศ. 2562
เลนส์
เลนส์ จากภาษาอังกฤษ lens อาจหมายถึง
ปลาการ์
ปลาการ์ หรือ ปลาการ์ไพค์ (Gar, Garpike) เป็นปลาน้ำจืดกระดูกแข็งที่มีก้านครีบวงศ์หนึ่ง จัดอยู่ในวงศ์ Lepisosteidae (/เล็พ-พิ-โส-สตี-ได-ดี้/) และอยู่ในอันดับ Lepisosteiformes (/เล็พ-พิ-โส-สตี-ได-ฟอร์-เมส/)
ปลาการ์มีรูปร่างคล้ายกับปลากระทุงเหว หรือปลาเข็ม ที่อยู่ในอันดับ Beloniformes คือ มีรูปร่างเรียวยาว มีลักษณะเด่นคือ มีจะงอยปากที่แหลมยาวยื่นออกมาคล้ายเข็มเห็นได้ชัดเจน ซึ่งภาษาอังกฤษเก่าคำว่า "Gar" หมายถึง "หอก" ขณะที่ชื่อสกุลในทางวิทยาศาสตร์คำว่า Lepisosteus มาจากภาษากรีกคำว่า lepis หมายถึง "เกล็ด" หรือหมายถึง "กระดูก" และ Atractosteus ดัดแปลงมาจากภาษากรีกคำว่า atraktos หมายถึง "ธนู"
ทั้งนี้เนื่องจากปลาการ์มีเกล็ดแบบกานอยด์ซึ่งเรียงตัวกันเป็นรูปสามเหลี่ยมแบบเพชร มีความหนาและแข็งแรงห่อหุ้มลำตัวเสมือนเกราะ โดยมีลักษณะเช่นนี้มาตั้งแต่ยุคก่อนประวัติศาสตร์แล้ว โดยปลาการ์ถือกำเนิดขึ้นมาตั้งแต่ปลายยุคครีเตเชียส โดยพบเป็นซากฟอสซิลตามทวีปต่าง ๆ ทั่วโลก รวมถึงในภาคอีสานของประเทศไทยด้วย ที่มีการค้นพบเมื่อไม่นานมานี้
ปลาการ์ในปัจจุบัน แบ่งออกเป็น 2 สกุล เป็นปลาน้ำจืดทั้งหมด ในขณะที่บางชนิดอาจพบได้ในแหล่งน้ำกร่อยหรือตามชายฝั่งบ้าง พบกระจายพันธุ์ฺเฉพาะทวีปอเมริกาเหนือ, อเมริกากลาง และแคริบเบียน มีรูปร่างเรียวยาวเหมือนแท่งดินสอ มีจะงอยปากยื่นแหลมที่ภายในมีฟันซี่เล็ก ๆ แหลมคมอยู่เป็นจำนวนมาก ใช้สำหรับล่าเหยื่อและกินอาหาร มีเส้นข้างลำตัวที่ไวต่อความรู้สึก ใช้เป็นประสาทในการสัมผัสและนำทาง ปลายกระดูกสันหลังข้อสุดท้ายยกเชิดขึ้น และโค้งไปตามขอบบนของหางจนถึงปลายครีบหาง ทำให้มีครีบหางกลมมนเป็นรูปพัด มีรูจมูกอยู่ที่ปลายจะงอยปาก นอกจากนี้แล้วยังมีถุงลมที่ทำหน้าที่เสมือนปอด จึงสามารถดำรงชีวิตอยู่ในแหล่งน้ำที่มีปริมาณออกซิเจนต่ำได้ โดยการขึ้นมาฮุบอากาศบนผิวน้ำ
ปลาการ์ทั้งหมดวางไข่ในน้ำจืด มีรายงานระบุว่าไข่ของปลาวงศ์นี้มีพิษ โดยพฤติกรรมจะอาศัยรวมฝูงกันอยู่ระดับในผิวน้ำในฤดูร้อน และจะดำดิ่งลงสู่เบื้องล่างในฤดูหนาว อาหารส่วนใหญ่จะมักจะเป็น นกน้ำ เช่น นกเป็ดน้ำ และ ปู ซึ่งง่ายต่อการล่า ในหลายพื้นที่นิยมตกกันเป็นเกมกีฬาและนำชิ้นส่วนต่าง ๆ เช่น เกล็ดมาทำเป็นเครื่องประดับตกแต่งบ้าน รวมถึงเนื้อด้วยในบางชนิดรับประทานเป็นอาหาร
มีขนาดใหญ่ที่สุดได้ถึง 10-14 ฟุต ในปลาอัลลิเกเตอร์ ซึ่งมีรายงานว่าทำร้ายมนุษย์ได้ด้วย และนับเป็นปลาน้ำจืดที่มีขนาดใหญ่ที่สุดชนิดหนึ่งของโลก มีการเลี้ยงกันเป็นปลาสวยงามหรือแสดงตามพิพิธภัณฑ์สัตว์น้ำ รวมถึงปลาอัลลิเกเตอร์ ซึ่งในหลายพื้นที่ได้กลายเป็นชนิดพันธุ์ต่างถิ่นที่ส่งผลกระทบต่อสภาพแวดล้อมในพื้นที่นั้น ๆ ด้วย เนื่องจากเป็นปลากินเนื้อขนาดใหญ่ ที่ส่งผลต่อการสูญพันธุ์ของปลาและสัตว์น้ำพื้นเมืองได้
การจำแนก
วงศ์ Lepisoteidae
เซอรุนเด็ง
เซอรุนเด็ง (serundeng) เป็นมะพร้าวขูดแบบอินโดนีเซียที่ใช้เป็นเครื่องเคียง โดยจะผสมกับเครื่องเทศ หอมใหญ่ พริก กระเทียม ผักชี ขมิ้น น้ำตาล มะขาม ใบเบย์ ใบมะกรูด และข่าซึ่งนำมาบดและผัดให้สุก นำมะพร้าวไปอบให้เหลืองแล้วผสมกับเครื่องที่ผัดไว้ ใส่ถั่วลิสงอบ การใช้กากมะพร้าวที่ไม่ผ่านการคั้นกะทิออกไปจะมีรสชาติดีกว่า นอกจากนั้น ยังนำไปผสมกับเนื้อสัตว์ในอาหารสูตรต่าง ๆ เช่น เซอรุนเด็งดากิง (ผสมกับเนื้อวัว) ใช้โรยบนโซโตหรือข้าวเหนียว